**Nr. 25940/16.06.2025**

**REFERAT DE APROBARE**

**la proiectul de hotărâre** **privind acordarea titlului de Cetățean de Onoare al Județului Cluj – „Clujean de onoare” domnului Ioan Ovidiu Sabău**

|  |
| --- |
| **Secțiunea 1 - Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| Potrivit prevederilor art. 104, alin. (1), lit. e) și p) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, „*Consiliul local, respectiv consiliul judeţean, aprobă statutul unităţii administrativ-teritoriale prin hotărâre care se poate modifica şi completa, în funcţie de modificările apărute la nivelul elementelor specifice ale acestora. Acesta cuprinde date şi elemente specifice prin care unitatea administrativ-teritorială se distinge în raport cu alte unităţi similare, precum şi prevederi privitoare la criteriile potrivit cărora se poate conferi şi retrage persoanelor fizice române sau străine calitatea de cetăţean de onoare pentru unitatea administrativ-teritorială respectivă, respectiv procedura privind acordarea titlului şi certificatului de fiu/fiică al/a comunei, oraşului, municipiului sau judeţului ori cea privind acordarea titlului de cetăţean de onoare*”.  Prin statut, unitățile administrativ-teritoriale stabilesc criteriile potrivit cărora se poate conferi persoanelor fizice române sau străine, cu merite deosebite pe plan politic, economic, social, cultural, medical sau altor persoane importante, reprezentative pentru comuna, oraşul sau judeţul respectiv, titlul de cetăţean de onoare, drepturile de care se bucură aceste persoane, precum şi condiţiile de pierdere sau de retragere a acestui titlu.  Clujul se numără printre județele României care beneficiază de o viaţă culturală, artistică, ştiinţifică şi sportivă extrem de bogată în reuşite şi performanţe. În decursul timpului, judeţul Cluj a dat ţării numeroase personalităţi reprezentative care au excelat în domeniile anterior menţionate și care au făcut cinste şi au promovat judeţul nostru pe plan naţional sau internaţional. În ultimii ani, Clujul a devenit epicentrul unor serii de reușite sportive, care au ținut capul de afiș al mass-mediei locale, naționale și internaționale, rezultatele obținute punând definitiv județul Cluj pe harta sportului mondial.  În acest context, se distinge personalitatea actualului antrenor al echipei clujene de fotbal Universitatea Cluj și component al „Generației de Aur” a Echipei Naționale de Fotbal a României - domnul Ioan Ovidiu Sabău, unul dintre artizanii victoriei istorice cu Danemarca - în 1989, victorie ce a dus România pentru prima oară, în aproape 20 de ani, în vara anului 1990, la un Campionat Mondial de Fotbal, și, totodată, campion în România cu Dinamo și Rapid, deținător al Cupei Olandei cu Feyenoord Rotterdam, cel care prin rezultatele obținute în cariera domniei sale de sportiv și antrenor, a reușit să promoveze Clujul în plan național și internațional, activând aidoma unui veritabil ambasador al Clujului și al sportului clujean.  Fostul mare jucător de fotbal și antrenorul de azi, Ioan Ovidiu Sabău s-a născut la Câmpia Turzii, la data de 12 februarie 1968.  Debutul în [fotbal](https://ro.wikipedia.org/wiki/Fotbal) a avut loc alături de [Universitatea Cluj](https://ro.wikipedia.org/wiki/FC_Universitatea_Cluj), în [1985](https://ro.wikipedia.org/wiki/1985), alături de această echipă jucând în premieră în [Divizia A](https://ro.wikipedia.org/wiki/Liga_1) un an mai târziu. După jumătate de sezon la [ASA Târgu Mureș](https://ro.wikipedia.org/wiki/ASA_T%C3%A2rgu_Mure%C8%99), Ioan Ovidiu Sabău face pasul spre fotbalul mare, semnând pentru [Dinamo București](https://ro.wikipedia.org/wiki/Dinamo_Bucure%C8%99ti), cu care câștigă și primul titlu de campion din carieră, în [1990](https://ro.wikipedia.org/wiki/1990).  Prezența sa la [Campionatul Mondial de Fotbal din Italia, în 1990](https://ro.wikipedia.org/wiki/Campionatul_Mondial_de_Fotbal_1990), atrage atenția cluburilor importante din Europa și după turneul final semnează cu echipa olandeză [Feyenoord Rotterdam](https://ro.wikipedia.org/wiki/Feyenoord_Rotterdam). În tricoul acestei echipe, fotbalistul clujean Ioan Ovidiu Sabău, câștigă două Cupe ale Olandei, iar în [1992](https://ro.wikipedia.org/wiki/1992) acceptă oferta venită de la fostul antrenor de la Dinamo, [Mircea Lucescu](https://ro.wikipedia.org/wiki/Mircea_Lucescu), de a face din nou echipă, de această dată în [Italia](https://ro.wikipedia.org/wiki/Italia), la [Brescia Calcio](https://ro.wikipedia.org/wiki/Brescia_Calcio). Ioan Ovidiu Sabău revine în țară, la [Rapid București](https://ro.wikipedia.org/wiki/Rapid_Bucure%C8%99ti), unde cucerește al doilea titlu de campion al României, în [1999](https://ro.wikipedia.org/wiki/1999).  După un sezon petrecut la Universitatea Cluj, ca jucător-antrenor, ajutându-și echipa de suflet să revină în Liga a 2-a, se întoarce la Rapid, unde își încheie cariera de fotbalist în 2003.  În tot acest interval de timp, sportivul Ioan Ovidiu Sabău a adunat 55 de meciuri pentru [Echipa națională de fotbal a României](https://ro.wikipedia.org/wiki/Echipa_na%C8%9Bional%C4%83_de_fotbal_a_Rom%C3%A2niei), alături de care a participat la două turnee finale: [Campionatul Mondial de Fotbal](https://ro.wikipedia.org/wiki/Campionatul_Mondial_de_Fotbal) din 1990 și Campionatul European din 1996. La națională, jucătorul clujean a marcat 8 goluri.  După retragerea din cariera de sportiv profesionist, Ioan Ovidiu Sabău, a continuat munca realizată până atunci în domeniul care i-a dat totul: fotbalul. Astfel, Ioan Ovidiu Sabău a debutat ca și antrenor, în anul 2000 la Universitatea Cluj, echipa sa de suflet, pe care o conduce și la ora actuală. De pe banca tehnică a Universității Cluj, personalitatea propusă a fi desemnată Cetățean de Onoare al Județului Cluj – “Clujean de Onoare”, a salvat echipa de fotbal de la retrogradare, a dus-o într-o finală de Cupa României, a calificat-o pentru prima dată în istorie în play-off și, chiar mai mult, a reușit să readucă Universitatea Cluj, după 53 de ani, în cupele europene, o performanță extrem de reușită în urma unui sezon în care echipa s-a și aflat timp de 18 etape în fruntea clasamentului. Astfel, Ioan Ovidiu Sabău a calificat „U” Cluj în Conference League și va antrena din nou în cupele europene, după 13 ani. De asemenea, rezultatele remarcabile obținute în calitate de antrenor l-a făcut pe Ioan Ovidiu Sabău să fie mai mereu pe lista scurtă a posibililor selecționeri ai naționalei de fotbal a României.  Totodată, experimentatul tehnician Ioan Ovidiu Sabău a mai antrenat și echipele de fotbal Gaz Metan, Gloria Bistrița, Poli Timişoara și FCM Târgu Mureş.  Fostul mare jucător și antrenorul de azi, Ioan Ovidiu Sabău a fost decorat în martie 2008, de către Președintele României, cu Ordinul „Meritul Sportiv” clasa a III-a, pentru rezultatele obținute la turneele finale din perioada 1990-2000 și pentru întreaga sa activitate.  Analizând astfel activitatea îndrăgitului fotbalist clujean Ioan Ovidiu Sabău, atât din perspectiva de jucător, cât și din cea de antrenor al unei echipe de fotbal reprezentative a județului Cluj, considerăm a fi oportun ca aprecierea de care această personalitate sportivă clujeană trebuie să se bucure din partea autorităţilor administraţiei judeţene şi a comunităţii întregului judeţ să se materializeze prin conferirea titlului de Cetăţean de Onoare al Judeţului – „Clujean de onoare”. |
| * 1. **Cerinţe care reclamă oportunitatea actului administrativ:** |
| Domnul Ioan Ovidiu Sabău a activat de-a lungul carierei sale ca un veritabil ambasador al județului Cluj și al sportului clujean, rezultatele excepționale obținute de către domnia sa consolidând poziția Clujului pe harta națională, europeană și internațională.  Cu o carte de vizită și un palmares absolut impresionante, jucătorul și antrenorul Ioan Ovidiu Sabău și-a adus în mod substanțial contribuția la promovarea județului Cluj și a întregii Românii. În acest sens, considerăm a fi oportun ca aprecierea de care această personalitate emblematică a fotbalului clujean trebuie să se bucure din partea autorităţilor administraţiei judeţene şi a comunităţii întregului judeţ să se materializeze prin conferirea titlului de Cetăţean de Onoare al Judeţului – „Clujean de onoare” domnului Ioan Ovidiu Sabău. |
| 1. **Schimbări preconizate:** |
|  |
| Nu este cazul |
| **Secțiunea a 2-a - Impactul socio-economic:** |
| Nu este cazul |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:** |
| Costurile aferente realizării însemnelor distinctive ce vor fi înmânate domnului Ioan Ovidiu Sabău cu prilejul ceremoniei de acordare a titlului de Cetățean de Onoare al Județului – „Clujean de onoare”, respectiv pentru organizarea ceremoniei publice de acordare a titlului de Cetățean de Onoare. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Nu este cazul |
| **Secțiunea a 6-a - Anexe la referatul de aprobare:** |
| Nu este cazul |

**INIȚIATOR,**

**PREȘEDINTE**

Alin Tișe

**PROIECT DE H O T Ă R Â R E**

**privind acordarea titlului de Cetățean de Onoare al Județului Cluj –**

**„Clujean de onoare” domnului Ioan Ovidiu Sabău**

Consiliul Județean Cluj întrunit în ședință ordinară;

Având în vedere Proiectul de hotărâre înregistrat cu nr. ......... din …....... privind acordarea titlului de Cetățean de Onoare al Județului Cluj – „Clujean de onoare” domnului Ioan Ovidiu Sabău, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 25940 din 16.06.2025, de Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 25944 din 16.06.2025 şi Avizul cu nr……....... din ….................... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 104, alin. 1, lit. e) și p) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* Anexei nr. 7 la Hotărârea Consiliului Județean Cluj nr. 1/2022 privind aprobarea Statutului Județului Cluj, actualizat;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ș t e:**

**Art. 1.** Se acordă titlul de Cetăţean de Onoare al Judeţului Cluj – „Clujean de onoare” domnului Ioan Ovidiu Sabău.

**Art. 2.** Cu punerea în aplicare a prevederilor prezentei hotărâri se încredinţează preşedintele Consiliului Judeţean Cluj, prin Direcția Administrație și Relații Publice - Serviciul Relaţii Publice.

**Art. 3.** Prezenta hotărâre se comunică domnului Ioan Ovidiu Sabău, Direcției Administrație și Relații Publice - Serviciul Relaţii Publice, precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona GACI**

**Nr…….... ...........din ……..............iunie 2025**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat*

**INIȚIATOR,**

**PREȘEDINTE**

**ALIN TIȘE**

**Serviciul Relații Publice**

Nr. 25944/16.06.2025

**RAPORT DE SPECIALITATE**

|  |  |
| --- | --- |
| ***Titlul proiectului de hotărâre*** | Proiectul de hotărâre privind acordarea titlului de Cetățean de Onoare al Județului Cluj – „Clujean de onoare” domnului Ioan Ovidiu Sabău |
| ***Compartiment de resort:*** | Direcția Administrație și Relații Publice  Serviciul Relații Publice |
| ***Secțiunea 1 – Documentare și analiză:*** | |
| Pentru acest proiect de hotărâre sunt incidente următoarele acte normative:   * art. 104, alin. 1, lit. e) și p) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; * Anexa nr. 7 la Hotărârea Consiliului Județean Cluj nr. 1/2022 privind aprobarea Statutului Județului Cluj, actualizat; | |
| ***Secțiunea a 2-a -*** ***Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate: 2*** | |
| Potrivit prevederilor articolului 104 alin. 1, lit. e) și p) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, „*Consiliul local, respectiv consiliul judeţean, aprobă statutul unităţii administrativ-teritoriale prin hotărâre care se poate modifica şi completa, în funcţie de modificările apărute la nivelul elementelor specifice ale acestora. Acesta cuprinde date şi elemente specifice prin care unitatea administrativ-teritorială se distinge în raport cu alte unităţi similare, precum şi prevederi privitoare la criteriile potrivit cărora se poate conferi şi retrage persoanelor fizice române sau străine calitatea de cetăţean de onoare pentru unitatea administrativ-teritorială respectivă, respectiv procedura privind acordarea titlului şi certificatului de fiu/fiică al/a comunei, oraşului, municipiului sau judeţului ori cea privind acordarea titlului de cetăţean de onoare*”.  Prin statut, unitățile administrativ-teritoriale stabilesc criteriile potrivit cărora se poate conferi persoanelor fizice române sau străine, cu merite deosebite pe plan politic, economic, social, cultural sau altor persoane importante, reprezentative pentru comuna, oraşul sau judeţul respectiv, titlul de cetăţean de onoare, drepturile de care se bucură aceste persoane, precum şi condiţiile de pierdere sau de retragere a acestui titlu.  Clujul se numără printre județele României care beneficiază de o viaţă culturală, artistică, ştiinţifică şi sportivă extrem de bogată în reuşite şi performanţe. În decursul timpului, judeţul Cluj a dat ţării numeroase personalităţi reprezentative care au excelat în domeniile anterior menţionate și care au făcut cinste şi au promovat judeţul nostru pe plan naţional sau internaţional.  În acest sens, se distinge personalitatea fotbalistului Ioan Ovidiu Sabău, jucător și antrenor clujean, participant la turneele finale ale campionatelor mondiale și europene de fotbal.  Performanțele deosebite obținute de clujeanul Ioan Ovidiu Sabău pe parcursul întregii sale cariere sportive au consolidat poziția Clujului pe harta națională, europeană și internațională a sportului, domnia sa activând aidoma unui veritabil ambasador al Clujului.  În acest sens, luând în considerare vasta și extrem de complexa carieră sportivă a jucătorului clujean Ioan Ovidiu Sabău, rezultatele excepționale și calificările obținute de către domnia sa de-a lungul timpului, precum și meritele deosebite avute în dezvoltarea fotbalului românesc, considerăm a fi oportun ca aprecierea de care această personalitate a sportului românesc trebuie să se bucure din partea autorităţilor administraţiei judeţene şi a comunităţii întregului judeţ să se materializeze prin conferirea titlului de Cetăţean de Onoare al Judeţului – „Clujean de onoare”. | |
| ***Secțiunea a 3-a*** ***- Efecte preconizate ale aplicării actului administrativ*** *(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului).* | |
| Costurile aferente realizării însemnelor distinctive ce vor fi înmânate domnului Ioan Ovidiu Sabău cu prilejul ceremoniei de acordare a titlului de Cetățean de Onoare al Județului – „Clujean de onoare”, respectiv pentru organizarea ceremoniei publice de acordare a titlului de Cetățean de Onoare. | |
| ***Secțiunea a 4-a - Concluzii/propuneri: 4*** | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele de necesitate și oportunitate a actului administrativ. | |

|  |  |  |  |
| --- | --- | --- | --- |
|  | ***Prenume și nume*** | ***Data*** | ***Semnătura*** |
| Avizat: Director executiv | Ligia Cîineanu | 16.06.2025 |  |
| Verificat: Șef serviciu | Alin Iuga | 16.06.2025 |  |
| Elaborat: Consilier | Smaranda Tripon | 16.06.2025 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Administrație și Relații Publice | 13.06.2025 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Bianca Costin |  | | Avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | Avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 1 |  |  |  |